[pic] | COMISIA COMUNITĂŢILOR EUROPENE |

Bruxelles, 14.1.2009

COM(2008) 910 final

2008/0268 (COD)

Propunere de

DECIZIE A PARLAMENTULUI EUROPEAN ȘI A CONSILIULUI

de acordare a unei garanții comunitare Băncii Europene de Investiții pentru pierderile rezultate din împrumuturi și garanții la împrumuturi acordate unor proiecte din afara Comunității

(2009/[•]/EC)

(prezentată de Comisie)

EXPUNERE DE MOTIVE

1. CONTEXTUL PROPUNERII |

110 | Motivele și obiectivele propunerii Prezenta propunere de decizie a Parlamentului European și a Consiliului se referă la reînnoirea garanțiilor din bugetul Comunității acordate Băncii Europene de Investiții (BEI) pentru operațiunile pe care aceasta le finanțează din resurse proprii în diverse state nemembre. Mandatele anterioare ale BEI, și anume mandatul general de acordare de împrumuturi externe (Decizia 2008/580/CE a Consiliului) și mandatul separat pentru proiecte în Rusia, Ucraina, Republica Moldova și Belarus (Decizia 2005/48/CE a Consiliului), au expirat în 2007. La 19 decembrie 2006, Consiliul a adoptat Decizia 2006/1016/CE privind acordarea unei garanții comunitare Băncii Europene de Investiții în cazul pierderilor rezultate din împrumuturi și garanții la împrumuturi acordate unor proiecte din afara Comunității (JO L 414, 30.12.2006, p. 95). Decizia se baza pe articolul 181a din Tratatul de instituire a Comunității Europene. Parlamentul European a introdus la Curtea de Justiție a Comunităților Europene o acțiune în anulare a Deciziei 2006/1061/CE, deoarece considera că respectiva decizie ar fi trebuit adoptată în baza articolelor 179 și 181a din Tratatul CE, și nu doar în baza articolului 181a. Curtea de Justiție și-a pronunțat hotărârea în cauza C-155/07 (Parlament/Consiliu) la 6 noiembrie 2008, dând dreptate Parlamentului și anulând Decizia 2006/1016/CE, dar menținând efectele sale pentru o perioadă de 12 luni, astfel încât aceasta să fie înlocuită printr-o decizie adoptată pe temeiul juridic corespunzător (articolele 179 și 181a coroborate) în conformitate cu procedura de co-decizie. Scopul prezentei decizii este de a acorda BEI o garanție comunitară având aceleași caracteristici ca și garanția acordată în decizia anulată și de a include garanția din Decizia 2008/847/CE a Consiliului din 4 noiembrie 2008 cu privire la eligibilitatea țărilor din Asia Centrală în temeiul Deciziei 2006/1016/CE privind acordarea unei garanții comunitare Băncii Europene de Investiții în cazul pierderilor rezultate din împrumuturi și garanții la împrumuturi acordate unor proiecte din afara Comunității (JO L 301, 12.11.2008, p. 13). |

120 | Contextul general Activitățile BEI din afara Comunității reprezintă în general 10-15% din totalul activităților (6,4 miliarde EUR în 2007, din care 3,7 miliarde EUR cu garanție comunitară). Principalele regiuni beneficiare sunt țările în curs de aderare și țările mediteraneene, însă BEI desfășoară acțiuni importante și în Asia, America Latină și Africa de Sud și își extinde treptat operațiunile în Rusia, Europa de Est și Caucazul de Sud. Activitățile BEI din țările ACP se desfășoară în cadrul Acordului de la Cotonou cu resursele Fondului European de Dezvoltare sau cu resursele BEI și cu garanție din partea statelor membre și nu fac obiectul prezentei decizii. În mod tradițional, BEI desfășoară în afara UE operațiuni de sprijinire a politicilor de relații externe pe baza unor mandate formale din partea UE; mandatele succesive au mărit aria geografică a activității acesteia. Țările terțe partenere recunosc că operațiunile desfășurate pe baza acestor decizii reprezintă un sprijin vizibil din partea UE. În plus, datorită garanției comunitare, aceste operațiuni, care adesea prezintă un nivel mult mai mare de risc decât operațiunile BEI din cadrul UE, nu afectează calitatea creditului băncii și permit acesteia menținerea unor rate atractive a dobânzilor la acordarea de credite în afara UE. Cele mai recente date privind operațiunile BEI cu garanția comunitară pot fi găsite în Raportul Comisiei către Parlamentul European și Consiliu cu privire la activitățile de împrumut și de creditare ale Comunităților Europene în 2007 [COM(2008)590 final] și în documentul de lucru al serviciilor Comisiei anexat acestuia [SEC(2008)2504]. Raportul Comisiei către autoritatea bugetară privind garanțiile acoperite de la bugetul general - Situația la data de 31 decembrie 2007 [COM(2008)451 final] și documentul de lucru al serviciilor Comisiei anexat acestuia [SEC(2008)2249] sunt, de asemenea, relevante în acest context. Se face, de asemenea, referire la raportul COM (2006)323 și la cele două documente de lucru ale serviciilor Comisiei [SEC (2006)790 și SEC (2006)789] care au fost prezentate Parlamentului European și Consiliului în legătură cu propunerea Comisiei [COM (2006)324 final] care a condus la adoptarea deciziei anulate. Operațiunile BEI în țări terțe reprezintă un complement esențial al fondurilor bugetare UE limitate în scopul creșterii eficacității și vizibilității acțiunii externe a UE. În timp ce asistența bugetară comunitară externă se concentrează asupra țărilor cu venituri mai mici și sprijină sectoarele sociale, operațiunile BEI au o importanță deosebită în țările cu venituri medii și în sectoarele infrastructurii, finanțelor și comerțului. Având în vedere faptul că inițial BEI a fost creată și structurată financiar pentru a-și desfășura activitatea în cadrul UE, mandatele din cadrul garanției comunitare sunt instrumentele-cheie care permit BEI desfășurarea de operațiuni în afara UE, asigurând suportul politic și financiar necesar al Comunității pentru țările și proiectele care, în mod normal, nu s-ar încadra în liniile directoare generale și criteriile BEI. |

130 | Dispoziții în vigoare în domeniul propunerii Decizia propusă va permite menținerea unei garanții comunitare în favoarea împrumuturilor externe ale BEI înlocuind Decizia 2006/1016/CE a Consiliului anulată și Decizia 2008/847/CE a Consiliului, dar păstrând sensul acestora. |

140 | Coerența cu alte politici și obiective ale Uniunii Operațiunile externe ale BEI și în special cele vizate de prezenta propunere vor completa activitățile desfășurate în cadrul instrumentelor de asistență externă, mai precis instrumentul de preaderare, instrumentul european de vecinătate și parteneriat, instrumentul de cooperare pentru dezvoltare și cooperare economică, precum și instrumentul de stabilitate. Operațiunile BEI vor sprijini în totalitate acțiunea externă a UE, conform diferitelor documente de politică menționate în propunerea legislativă și în eventualele documente viitoare de politică UE. Legătura dintre activitatea externă a BEI și politicile UE va fi consolidată printr-o cooperare accentuată între Comisie și BEI. Aceasta va demara cu o asociere mai strânsă în procesul de planificare, în special în contextul planurilor de acțiune sau al documentelor de preaderare și al documentelor de strategie pe țări și pe regiuni, și în timpul identificării în amonte și al implementării proiectelor. Îmbunătățirea în acest fel a cooperării va permite reflectarea în implementarea mandatului a faptului că noile instrumente ale CE se bazează pe politici. Gradul acestei cooperări va progresa pe o bază diferențiată geografic, luând în considerare importanța BEI în regiune, dar și posibilitatea de a stabili legături cu politicile UE în cadrul strategiilor de preaderare, de vecinătate și parteneriat european și de cooperare pentru dezvoltare și cooperare economică. În plus, Comisia prevede consultarea în stadiu incipient a BEI cu privire la proiecte individuale. O operațiune de finanțare a BEI nu va beneficia de garanția comunitară în cazul în care Comisia emite un aviz negativ cu privire la operațiunea respectivă în cadrul procedurii prevăzute la articolul 21 din Statutul BEI. BEI va depune în continuare eforturi de consolidare a coordonării și cooperării cu instituții financiare internaționale (IFI), precum BERD și Banca Mondială, și cu instituții europene bilaterale, după caz, pe baza memorandumurilor de înțelegere care acoperă diferitele regiuni din cadrul mandatului. În cadrul mandatului vor fi stabilite proceduri de raportare îmbunătățite pentru a garanta monitorizarea adecvată a coerenței cu politicile externe și cu obiectivele Uniunii, precum și a cooperării cu alte IFI. Aceste proceduri sunt în conformitate cu cele prevăzute în Decizia 2006/1016/CE anulată. |

2. CONSULTAREA PăRțILOR INTERESATE șI EVALUAREA IMPACTULUI |

Consultarea părților interesate |

211 | Metodele de consultare, principalele sectoare vizate și profilul general al respondenților BEI a fost consultată. |

212 | Sinteza răspunsurilor și modul în care acestea au fost luate în considerare Punctul de vedere la BEI este reflectat în prezenta propunere. |

Obținerea și utilizarea expertizei |

221 | Domenii științifice/de expertiză vizate Expertiza economică și financiară. |

222 | Metodologia utilizată Nu se aplică. |

223 | Principalele organizații consultate/principalii experți consultați BEI. |

2249 | Sinteza avizelor primite și luate în considerare |

225 | Punctul de vedere al BEI este reflectat în prezenta propunere. |

226 | Mijloacele utilizate pentru a face publice concluziile experților Nu se aplică. |

230 | Evaluarea impactului Țările terțe care beneficiază de operațiunile BEI cu garanție comunitară prezintă, în general, un risc mai mare decât țările UE în principal din cauza instabilității macroeconomice, financiare și/sau politice, așa cum o demonstrează și ratingurile lor de credit extern. BEI își desfășoară activitatea pe baza unor principii bancare sănătoase, iar statutul său limitează riscurile pe care aceasta și le poate asuma. Prin urmare, fără o garanție din partea Comunității care să acopere riscurile politice și suverane, BEI ar putea să își asume riscurile doar în țări cu calificativ „investment-grade”. O garanție comunitară pentru proiectele din afara UE permite BEI să beneficieze de securitatea necesară pentru a putea finanța proiecte care contribuie la politicile de relații externe ale Comunității fără ca ratingul de credit AAA al acesteia să fie afectat. O opțiune alternativă examinată în cadrul propunerii care a dus la adoptarea Deciziei 2006/1016/CE anulate era neacordarea unei garanții comunitare. Acest lucru ar fi condus însă la neintrarea BEI într-o serie de țări sau retragerea sa sin acestea și la o creștere semnificativă a costurilor de finanțare a proiectelor situate în alte țări. Având în vedere nevoia unei intervenții echilibrate a UE în țările din diferitele regiuni, acest lucru a fost considerat indezirabil din punct de vedere politic. În plus, creșterea costurilor de finanțare pentru promotorii de proiecte din țările acceptabile ar fi făcut operațiunile BEI mai puțin atractive, reducând astfel posibilitatea BEI de a impune condițiile politice ale UE (de ex. achiziții publice, mediu etc.). Același raționament s-ar aplica și în cazul în care Comunitatea ar cere BEI să plătească o garanție, având în vedere ca acest lucru ar conduce, în cele din urmă, la creșterea costurilor pentru promotori. În totală conformitate cu dispozițiile deciziei anulate, prezenta decizie stabilește un echilibru just între nevoia de a oferi BEI libertate de acțiune pentru ca aceasta să își poată continua activitățile de finanțare conform propriilor sale modalități, susținând în același timp politicile de relații externe ale UE, și nevoia de a asigura faptul că garanția comunitară este limitată atât în ceea ce privește expunerea la risc, cât și în ceea ce privește natura proiectelor care vor intra sub incidența ei. În plus, implicarea Comisiei ca parte responsabilă cu garanția comunitară asigură o susținere politică puternică finanțării acordate de BEI. Un efect major al acestei susțineri este creșterea semnificativă a probabilității de recuperare a sumelor neplătite datorită presiunii comune exercitate de BEI și Comisie asupra împrumutaților rău-platnici. Acest lucru este demonstrat de faptul că în singurele cazuri în care BEI a făcut apel la garanție în trecut (fosta Iugoslavie și Argentina), datoria a fost în cele din urmă plătită. |

3. ELEMENTELE JURIDICE ALE PROPUNERII |

305 | Rezumatul acțiunii propuse Acțiunea va furniza BEI o garanție pentru operațiuni în afara UE până la anumite plafoane stabilite în cadrul propunerii referitoare la operațiunile semnate în perioada 2007-2013. În 2010 se va desfășura o examinare la mijlocul mandatului, care va permite, după caz, o reorientare a priorităților și o posibilă activare a mandatului opțional, conform bazei juridice. |

310 | Temeiul juridic Propunerea legislativă se va baza pe articolele 179 și 181a din tratat, în conformitate cu hotărârea Curții de Justiție. |

329 | Principiul subsidiarității Propunerea intră în sfera competenței exclusive a Comunității. În consecință, principiul subsidiarității nu se aplică. |

Principiul proporționalității Propunerea respectă principiul proporționalității din următoarele motive: |

331 | Operațiunile de finanțare ale BEI trebuie să continue să fie gestionate în conformitate cu normele și procedurile BEI. Garanția comunitară s-a dovedit a fi un mijloc eficient și ieftin de acoperire a riscurilor politice și suverane legate de operațiunile externe ale BEI. În 1994 a fost creat Fondul comunitar de garantare pentru acțiuni externe cu scopul de a asigura bugetului comunitar o rezervă de lichidități în cazul neplății în cadrul operațiunilor garantate. Reînnoirea garanției comunitare va permite conservarea practicii actuale eficace și sănătoase din punct de vedere economic. Comisia și BEI vor semna un acord privind dispozițiile și procedurile de acordare a garanției comunitare. În vederea raționalizării pregătirii și evaluării proiectelor, BEI va continua să consolideze coordonarea și cooperarea cu alte IFI și cu instituții europene bilaterale, după caz. |

Alegerea instrumentelor |

341 | Instrumentele propuse: altele. |

342 | Alte instrumente nu ar fi corespunzătoare din următoarele motive: Pentru stabilirea unei garanții la nivel comunitar este necesară o decizie a Parlamentului European și a Consiliului. |

4. IMPLICAțIILE BUGETARE |

401 | Fișa financiară inclusă în propunerea legislativă rezumă principalele implicații bugetare. Acestea rezultă din necesitatea creării de provizioane pentru garanția comunitară în Fondul de garantare pentru acțiuni externe pe durata cadrului financiar 2007-2013. |

5. INFORMAțII SUPLIMENTARE |

520 | Abrogarea legislației în vigoare Adoptarea propunerii va conduce la abrogarea legislației existente. |

Clauza de reexaminare/revizuire/caducitate |

531 | Propunerea conține o clauză de reexaminare. |

532 | Propunerea conține o clauză de revizuire. |

533 | Propunerea conține o clauză de caducitate. |

570 | Explicarea detaliată a propunerii Articolul 1 precizează că garanția comunitară va acoperi operațiunile de finanțare ale BEI până la o valoare totală de 27 800 de milioane EUR, incluzând un mandat opțional de 2 000 de milioane EUR, pe perioada 2007-2013. Garanția comunitară este limitată la 65% din valoarea totală a creditelor plătite și a garanțiilor acordate în cadrul operațiunilor de finanțare ale BEI, din care se scad sumele rambursate și la care se adaugă toate sumele aferente. Plafonul total este defalcat pe regiuni cu următoarele plafoane regionale obligatorii: (a) Țări aflate în faza de preaderare: 8 700 de milioane EUR (b) Țări vizate de politica de vecinătate și de parteneriat: 12 400 de milioane EUR. Această sumă este defalcată în două subplafoane indicative: țări mediteraneene 8 700 de milioane EUR iar Europa de Est, Caucazul de Sud și Rusia 3 700 de milioane EUR. (c) Asia și America Latină: 3 800 de milioane EUR defalcate în două subplafoane indicative: America Latină 2 800 de milioane EUR și Asia (inclusiv Asia Centrală) 1 000 de milioane EUR. (d) Republica Africa de Sud: 900 de milioane EUR. (e) Mandat opțional: 2 000 de milioane EUR. Articolul 2 privește lista țărilor vizate de propunere și eligibilitatea lor. Lista detaliată a țărilor afectate figurează în Anexa 1 la propunerea de decizie. Articolul 3 detaliază legăturile dintre activitățile externe ale BEI și politicile UE prin consolidarea cooperării între Comisie și BEI și printr-o raportare îmbunătățită. În plus, o operațiune de finanțare a BEI nu va beneficia de garanția comunitară în cazul în care Comisia emite un aviz negativ cu privire la operațiunea respectivă în cadrul procedurii prevăzute la articolul 21 din Statutul BEI. Articolul 4 detaliază modalitățile de intensificare a cooperării cu alte IFI. Articolul 5 clasifică natura garanției comunitare care va acoperi riscuri de natură politică sau suverană acordată pentru operațiunile de finanțare ale BEI. Articolul 6 conține obligații de raportare îmbunătățită și de furnizare de informații contabile atât pentru BEI, cât și pentru Comisie. Articolul 7 precizează responsabilitatea BEI de a urmări recuperarea eventuală a creanțelor în numele Comisiei și face referire la un acord care trebuie încheiat între Comisie și BEI de stabilire a dispozițiilor și procedurilor detaliate. Articolul 8 precizează că dispozițiile și procedurile detaliate referitoare la garanția comunitară sunt stabilite într-un acord de garanție încheiat între Comisie și BEI. Articolul 9 precizează că, până la 30 iunie 2010, Comisia va prezenta Parlamentului European și Consiliului un raport intermediar privind aplicarea deciziei propuse însoțit, după caz, de o propunere de modificare bazată pe o evaluare externă, ale cărei condiții sunt precizate în anexa II la propunerea de decizie. Articolul 10 stabilește acoperirea de către decizia propusă a operațiunilor de finanțare ale BEI semnate în temeiul deciziei anulate. În conformitate cu hotărârea Curții de Justiție, garanția comunitară pentru aceste operațiuni rămâne intactă, în ciuda anulării Deciziei 2006/1016/CE a Consiliului. Secțiunea „Considerente” include, printre altele, contextul politic al propunerii și sfera detaliată a operațiunilor BEI în diferitele regiuni. |

E-13218 |

2008/0268 (COD)

Propunere de

DECIZIE A PARLAMENTULUI EUROPEAN ȘI A CONSILIULUI

din [•]

de acordare a unei garanții comunitare Băncii Europene de Investiții pentru pierderile rezultate din împrumuturi și garanții la împrumuturi acordate unor proiecte din afara Comunității

(2009/[•]/EC)

PARLAMENTUL EUROPEAN ȘI CONSILIUL UNIUNII EUROPENE,

având în vedere Tratatul de instituire a Comunității Europene, în special articolele 179 și 181a,

având în vedere propunerea Comisiei,

acționând în conformitate cu procedura prevăzută la articolul 251 din tratat,

întrucât:

(1) Din 1963, Banca Europeană de Investiții („BEI”) întreprinde operațiuni în afara Comunității Europene („Comunitatea”) în sprijinul politicilor externe ale Comunității.

(2) Majoritatea acestor operațiuni au fost realizate la cererea Consiliului și au beneficiat de o garanție bugetară comunitară gestionată de către Comisie. Mai recent, garanția comunitară a fost instituită pentru perioada 2000-2007 prin Decizia 2008/580/CE a Consiliului din 23 iunie 2008 de acordare a unei garanții comunitare Băncii Europene de Investiții împotriva pierderilor în cadrul unor împrumuturi pentru proiecte din afara Comunității (țările învecinate din sud-est, țări mediteraneene, America Latină și Asia și Republica Africa de Sud)[1] și prin Deciziile 2001/777/CE[2] și 2005/48/CE[3] pentru acțiuni de împrumut specifice diferitelor regiuni.

(3) În scopul sprijinirii acțiunii externe a Comunității fără a afecta calitatea creditului BEI, trebuie să i se ofere Băncii Europene de Investiții o garanție bugetară comunitară pentru operațiuni efectuate în afara Comunității. BEI trebuie încurajată să își dezvolte operațiunile în afara Comunității fără a recurge la garanția comunitară, în special în țările aflate în faza de preaderare și în țările mediteraneene, precum și în țările cu calificativ investment grade din alte regiuni și, în același timp, trebuie să se precizeze că, prin natura acoperirii sale, garanția comunitară acoperă riscuri politice sau suverane.

(4) Garanția comunitară trebuie să acopere pierderile rezultate din împrumuturi și garanții la împrumuturi pentru proiectele de investiții ale BEI eligibile pentru finanțare desfășurate în țările vizate de instrumentul pentru asistența de preaderare[4] („IPA”), de instrumentul european de vecinătate și parteneriat[5] („IEVP”) și de instrumentul de finanțare a cooperării pentru dezvoltare[6] („ICD”), atunci când finanțarea împrumutului sau garanția a fost acordată în conformitate cu un acord semnat care nu a expirat și nici nu a fost anulat („operațiuni de finanțare ale BEI”).

(5) Sumele acoperite de garanția comunitară în temeiul prezentei decizii trebuie să reprezinte plafoane pentru finanțarea de către BEI în cadrul garanției comunitare. Acestea nu trebuie să constituie obiective pe care BEI să le realizeze în mod obligatoriu.

(6) Politicile de relații externe ale Comunității au fost revizuite și extinse în ultimii ani. Acesta a fost în special cazul strategiei de preaderare, al politicii europene de vecinătate, al parteneriatelor reînnoite cu America Latină și Asia de Sud-Est și al parteneriatelor strategice ale Uniunii Europene cu Rusia, Asia Centrală, China și India.

(7) Din 2007, relațiile externe ale Comunității au fost sprijinite și prin noile instrumente financiare, precum IPA, IEVP, ICD și prin instrumentul de stabilitate[7].

(8) Operațiunile de finanțare ale BEI trebuie să fie conforme cu politicile externe ale Comunității, inclusiv cu obiectivele regionale specifice. Prin asigurarea coerenței globale cu acțiunile Comunității, finanțarea BEI trebuie să fie complementară cu politicile, programele și instrumentele de asistență comunitară corespunzătoare din diferite regiuni. În plus, protecția mediului și securitatea energetică a statelor membre trebuie să reprezinte obiective ale finanțării BEI în toate regiunile eligibile. Operațiunile de finanțare ale BEI trebuie să aibă loc în țări care respectă condițiile impuse, în conformitate cu acordurile la nivel înalt ale Comunității privind aspectele politice și macroeconomice.

(9) Dialogul politic dintre Comisie și BEI, precum și planificarea strategică și coerența dintre finanțările BEI și cele ale Comisiei trebuie consolidate. Legătura dintre activitățile BEI din afara Comunității și politicile comunitare trebuie consolidată printr-o cooperare sporită între BEI și Comisie la nivel central, precum și pe teren. O astfel de coordonare strânsă trebuie să includă, printre altele, o consultare reciprocă în stadiu incipient cu privire la aspectele de politică, la întocmirea documentelor de importanță reciprocă și la proiectele în pregătire. O importanță deosebită va avea consultarea în stadiu incipient privind documentele de programare strategică, elaborate de către Comisie sau de către BEI, pentru a maximiza sinergiile dintre activitățile BEI și ale Comisiei și pentru a măsura progresele înregistrate în vederea realizării obiectivelor de politică relevante ale Uniunii Europene.

(10) În țările aflate în faza de preaderare, finanțarea BEI trebuie să reflecte prioritățile stabilite în parteneriatele pentru aderare și parteneriatele europene, în acordurile de stabilizare și de asociere și în negocierile cu Comunitatea. Acțiunea comunitară în Balcanii de Vest trebuie să continue să fie direcționată în mod progresiv de la ajutorul pentru reconstrucție la sprijinul de preaderare. În acest context, activitatea BEI trebuie să urmărească în plus și încurajarea consolidării instituțiilor, după caz, în cooperare cu alte instituții financiare internaționale („IFI”) active în regiune. În perioada 2007-2013, finanțarea acordată țărilor candidate (Croația, Turcia și Fosta Republică Iugoslavă a Macedoniei) trebuie să se înscrie din ce în ce mai mult în cadrul mecanismului de preaderare pus la dispoziție de către BEI, care trebuie extins în timp pentru a viza și alte potențiale țări candidate din Balcanii de Vest, în conformitate cu evoluția procesului de aderare al acestora.

(11) În țările vizate de IEVP, BEI trebuie să continue și să-și consolideze activitățile din regiunea mediteraneană, punând din ce în ce mai mult accentul pe dezvoltarea sectorului privat. În această privință, este necesară o cooperare a țărilor partenere în vederea facilitării dezvoltării sectorului privat și a încurajării reformei structurale, în special reforma sectorului financiar, precum și alte măsuri de facilitare a activităților BEI, în special în vederea asigurării posibilității BEI de a emite obligațiuni pe piețele locale. În ceea ce privește Europa de Est, Caucazul de Sud și Rusia, BEI trebuie să-și consolideze activitățile în țările în cauză, în cadrul condițiilor impuse, în conformitate cu acordurile la nivel înalt dintre Comunitate și țara în cauză privind aspectele politice și macroeconomice. În această regiune, BEI trebuie să finanțeze proiecte de interes semnificativ pentru Comunitate în sectorul transporturilor, energiei, telecomunicațiilor și infrastructurii de mediu. Trebuie acordată prioritate proiectelor privind principalele axe ale rețelei transeuropene extinse, proiectelor cu implicații transfrontaliere pentru unul sau mai multe state membre și proiectelor majore care favorizează integrarea regională printr-o conectivitate sporită. În sectorul mediului, BEI trebuie să acorde, în Rusia, o prioritate deosebită proiectelor din cadrul Parteneriatului de Mediu pentru Dimensiunea Nordică. În sectorul energetic, o importanță deosebită o au proiectele privind aprovizionarea strategică și transportul de energie. Operațiunile de finanțare ale BEI din această regiune trebuie realizate în strânsă cooperare cu Banca Europeană pentru Reconstrucție și Dezvoltare („BERD”), în special în conformitate cu condițiile stabilite într-un memorandum tripartit de înțelegere între Comisie, BEI și BERD.

(12) Finanțarea BEI în țările din Asia și America Latină se va alinia progresiv la strategia de cooperare a Uniunii Europene din aceste regiuni și va fi complementară instrumentelor finanțate prin resurse bugetare comunitare. BEI trebuie să depună eforturi pentru a-și extinde în mod progresiv activitățile într-un număr mai mare de țări din aceste regiuni, inclusiv în țările mai puțin prospere. În sprijinul obiectivelor comunitare, finanțarea BEI în țările din Asia și America Latină trebuie să se concentreze pe proiectele din domeniul durabilității ecologice (incluzând atenuarea schimbărilor climatice) și al securității energetice, precum și pe sprijinirea continuă a prezenței Uniunii Europene în Asia și America Latină prin intermediul investiției străine directe și al transferului de tehnologie și know-how. Ținând seama de raportul cost-eficiență, BEI trebuie să poată lucra și în mod direct cu întreprinderile locale, în special în domeniul durabilității ecologice și al securității energetice. Analiza de la mijlocul mandatului va examina obiectivele finanțării BEI din Asia și America Latină.

(13) În Asia Centrală, BEI trebuie să se concentreze pe proiecte majore din domeniul furnizării și transportului de energie, care slujesc și interesele energetice comunitare și sunt coerente obiectivele politicii comunitare privind diversificarea surselor de energie și cerințele Protocolului de la Kyoto, precum și consolidarea protecției mediului și contribuie la realizarea acestor obiective. Finanțarea BEI în Asia Centrală trebuie să se realizeze în strânsă cooperare cu BERD, în special în conformitate cu condițiile stabilite într-un memorandum de înțelegere tripartit între Comisie, BEI și BERD.

(14) Pentru a completa activitățile desfășurate de către BEI în cadrul Acordului de la Cotonou pentru țările ACP, în Africa de Sud BEI trebuie să pună accentul pe proiectele de infrastructură de interes public (incluzând infrastructura municipală, aprovizionarea cu apă și energie) și pe sprijinirea sectorului privat, inclusiv a IMM-urilor. Implementarea prevederilor privind cooperarea economică în temeiul Acordului privind Comerțul, Dezvoltarea și Cooperarea dintre Uniunea Europeană și Africa de Sud va permite promovarea în continuare a activităților BEI din această regiune.

(15) În vederea sporirii coerenței sprijinului global al Comunității în favoarea regiunilor în cauză, trebuie căutate posibilități de combinare a finanțării BEI cu resursele bugetare comunitare, după caz, sub formă de acordări de ajutoare, capital de risc și subvenții la dobândă, alături de asistență tehnică pentru pregătirea proiectelor, implementarea sau consolidarea cadrului juridic și de reglementare, prin intermediul IPA, al IEVP, al instrumentului pentru stabilitate și, în ceea ce privește Africa de Sud, al ICD.

(16) BEI cooperează deja strâns cu IFI și cu instituțiile bilaterale europene. Această cooperare este coordonată prin memorandumuri de înțelegere specifice pentru fiecare regiune, care trebuie să fie aprobate de către organismele de conducere ale BEI. În cadrul operațiunilor sale de finanțare din afara Comunității care intră sub incidența prezentei decizii, BEI trebuie să depună eforturi pentru a intensifica în continuare coordonarea și cooperarea cu IFI și cu instituțiile bilaterale europene atunci când este necesar, incluzând, după caz, cooperarea în ceea ce privește condițiile sectoriale, utilizarea sporită a cofinanțării și participarea împreună cu alte IFI la inițiative pe scară mondială, precum cele care promovează coordonarea ajutorului și eficiența.

(17) Raportarea de către BEI și Comisie cu privire la operațiunile de finanțare ale BEI trebuie îmbunătățită. Pe baza informațiilor primite de la BEI, Comisia trebuie să prezinte anual Parlamentului European și Consiliului un raport privind operațiunile de finanțare ale BEI realizate în temeiul prezentei decizii. Raportul trebuie să cuprindă, în special, o secțiune privind valoarea adăugată în conformitate cu politicile comunitare și o secțiune privind cooperarea cu Comisia, cu alte IFI și cu donatorii bilaterali, inclusiv cofinanțarea.

(18) Garanția comunitară instituită prin prezenta decizie trebuie să acopere operațiunile de finanțare ale BEI semnate în cursul perioadei care începe la 1 februarie 2007 și se încheie la 31 decembrie 2013. Pentru a putea ține seama de evoluțiile din prima jumătate a perioadei respective, BEI și Comisia trebuie să efectueze la mijlocul mandatului o examinare a prezentei decizii. Această examinare trebuie să includă, în special, o evaluare externă, ale cărei condiții sunt precizate în anexa II.

(19) Operațiunile de finanțare ale BEI trebuie să continue să fie gestionate în conformitate cu normele și procedurile proprii ale BEI, incluzând măsurile corespunzătoare de control, precum și în conformitate cu normele și procedurile relevante privind Curtea de Conturi și OLAF.

(20) Fondul de garantare pentru acțiuni externe („Fondul de garantare”"), instituit prin Regulamentul (CE, Euratom) nr. 2728/94 al Consiliului din 31 octombrie 1994, trebuie să continue să asigure o rezervă de lichidități pentru bugetul comunitar în caz de pierderi rezultate din operațiuni de finanțare ale BEI[8].

(21) BEI trebuie să elaboreze, în consultare cu Comisia, o planificare multianuală orientativă a volumului de semnături pentru operațiunile de finanțare ale BEI, astfel încât să se asigure o planificare bugetară corespunzătoare pentru alimentarea Fondului de garantare. Comisia trebuie să țină seama de această planificare în programarea sa bugetară regulată transmisă autorității bugetare.

(22) Prin hotărârea sa din 6 noiembrie 2008 în cauza C-155/07 (Parlament/Consiliu), Curtea de Justiție a Comunităților Europene a anulat Decizia 2006/1016/CE din 19 decembrie 2006 privind acordarea unei garanții comunitare Băncii Europene de Investiții în cazul pierderilor rezultate din împrumuturi și garanții la împrumuturi acordate unor proiecte din afara Comunității[9]. Prin Decizia 2008/847/CE a Consiliului din 4 noiembrie 2008 cu privire la eligibilitatea țărilor din Asia Centrală în temeiul Deciziei 2006/1016/CE privind acordarea unei garanții comunitare Băncii Europene de Investiții în cazul pierderilor rezultate din împrumuturi și garanții la împrumuturi acordate unor proiecte din afara Comunității[10], Decizia 2006/1016/CE a fost extinsă la cinci țări din Asia Centrală (Kazahstan, Kârgâzstan, Tadjikistan, Turkmenistan și Uzbekistan).

(23) Curtea a ordonat însă menținerea efectelor Deciziei 2006/1016/CE privitoare la finanțările BEI acordate până la intrarea în vigoare, într-un termen de 12 luni de la data pronunțării respectivei hotărâri, a unei noi decizii adoptate pe temeiul juridic corespunzător, și anume articolele 179 și 181a din Tratatul CE coroborate.

(24) Prin urmare, trebuie adoptată o nouă decizie a Parlamentului European și a Consiliului pentru a permite menținerea neschimbată a garanției pentru operațiunile de finanțare relevante din afara Comunității ale BEI.

DECID:

Articolul 1

Garanție și plafoane

1. Comunitatea acordă Băncii Europene de Investiții („BEI”) o garanție generală („garanție comunitară”) pentru plățile neîncasate de către BEI, dar datorate ei, referitoare la împrumuturi și garanții la împrumuturi pentru proiecte de investiții eligibile pentru o finanțare BEI care se desfășoară în țări vizate de prezenta decizie, atunci când finanțarea sau garanția la împrumut a fost acordată în conformitate cu un acord semnat care nu a expirat și nici nu a fost anulat („operațiuni de finanțare ale BEI”) și care a fost acordată în conformitate cu normele și procedurile proprii ale BEI și în sprijinul realizării obiectivelor corespunzătoare de politică externă ale Comunității.

2. Garanția comunitară este limitată la 65 % din valoarea totală a creditelor plătite și a garanțiilor acordate în cadrul operațiunilor de finanțare ale BEI, din care se scad sumele rambursate și la care se adaugă toate sumele aferente.

3. Plafonul maxim al operațiunilor de finanțare ale BEI pentru întreaga perioadă prevăzută la alineatul (6), din care se scad sumele anulate, nu depășește 27 800 de milioane EUR. Acest plafon maxim este defalcat în două părți:

(a) un plafon de bază cu o valoare maximă de 25 800 de milioane EUR, inclusiv repartizarea regională a acestuia definită la alineatul (4), pentru a acoperi întreaga perioadă menționată la alineatul (6);

(b) un mandat opțional de 2 000 de milioane EUR. Parlamentul European și Consiliul vor decide utilizarea integrală sau parțială a acestei sume opționale și repartizarea regională a acesteia, în conformitate cu procedura prevăzută la articolul 251 din tratat. Decizia se va baza pe rezultatul examinării de la mijlocul mandatului prevăzute la articolul 9.

4. Plafonul de bază menționat la alineatul (3) litera (a) este defalcat în următoarele plafoane regionale obligatorii:

(a) țări aflate în faza de preaderare: 8 700 de milioane EUR;

(b) țări vizate de politica de vecinătate și de parteneriat: 12 400 de milioane EUR;

defalcat în următoarele subplafoane indicative:

(i) țări mediteraneene: 8 700 de milioane EUR;

(ii) Europa de Est, Caucazul de Sud și Rusia: 3 700 de milioane EUR;

(c) Asia și America Latină: 3 800 de milioane EUR;

defalcat în următoarele subplafoane indicative:

(i) America Latină: 2 800 de milioane EUR;

(ii) Asia (inclusiv Asia Centrală): 1 000 de milioane EUR;

(d) Republica Africa de Sud: 900 de milioane EUR.

5. În cadrul plafoanelor regionale, organismele de conducere ale BEI pot decide să realoce o sumă de până la 10 % din plafonul regional între subplafoane.

6. Garanția comunitară acoperă operațiunile de finanțare ale BEI semnate în cursul perioadei care începe la 1 februarie 2007 și se încheie la 31 decembrie 2013. Operațiunile de finanțare ale BEI semnate în temeiul Deciziei 2006/1016/CE a Consiliului și al Deciziei 2008/847/CE a Consiliului continuă să beneficieze de garanția comunitară în temeiul prezentei decizii.

7. În cazul în care, la expirarea perioadei prevăzute la alineatul (6), Parlamentul European și Consiliul nu adoptă o decizie de acordare a unei noi garanții comunitare pentru BEI pentru operațiunile sale de finanțare din afara Comunității, perioada respectivă se prelungește automat cu șase luni.

Articolul 2

Țări vizate

1. Lista țărilor eligibile sau potențial eligibile pentru o finanțare din partea BEI cu garanție comunitară este prevăzută în anexa I.

2. Pentru țările menționate în anexa I și marcate cu un asterisc (*) și pentru alte țări care nu figurează în anexa I, eligibilitatea țării în cauză pentru o finanțare din partea BEI cu garanție comunitară este hotărâtă de la caz la caz de către Parlamentul European și Consiliu în conformitate cu procedura prevăzută la articolul 251 din tratat.

3. Garanția comunitară acoperă numai operațiunile de finanțare ale BEI realizate în țări care au încheiat cu BEI un acord-cadru de stabilire a condițiilor juridice în care trebuie să se realizeze operațiunile de finanțare ale BEI.

4. În cazul în care situația economică sau politică dintr-o anumită țară se dovedește extrem de îngrijorătoare, Parlamentul European și Consiliul pot decide suspendarea oricărei noi finanțări a BEI ce beneficiază de garanție comunitară în țara respectivă în conformitate cu procedura stabilită la articolul 251 din tratat.

5. Garanția comunitară nu acoperă operațiunile de finanțare ale BEI dintr-o anumită țară atunci când acordul privind aceste operațiuni de finanțare ale BEI a fost semnat după aderarea țării respective la Uniunea Europeană.

Articolul 3

Coerența cu politicile Comunității

1. Coerența acțiunilor externe ale BEI cu obiectivele de politică externă ale Comunității trebuie consolidată în vederea maximizării sinergiilor dintre finanțarea BEI și resursele bugetare ale Uniunii Europene, în special prin dialogul periodic și sistematic și consultarea în stadiu incipient cu privire la:

(a) documentele de strategie elaborate de către Comisie, precum documentele de strategie pe țări și pe regiuni, planurile de acțiune și documentele de preaderare;

(b) documentele de planificare strategică ale BEI și proiectele în pregătire;

(c) alte aspecte politice și operaționale.

2. Cooperarea se desfășoară în mod diferențiat pe regiuni, luând în considerare rolul BEI, precum și politicile Comunității în fiecare regiune.

3. O operațiune de finanțare a BEI nu va beneficia de garanția comunitară în cazul în care Comisia emite un aviz negativ cu privire la operațiunea respectivă în cadrul procedurii prevăzute la articolul 21 din Statutul BEI.

4. Coerența operațiunilor de finanțare ale BEI cu obiectivele de politică externă ale Comunității trebuie monitorizată în conformitate cu articolul 6.

Articolul 4

Cooperarea cu alte instituții financiare internaționale

1. Operațiunile de finanțare ale BEI se realizează din ce în ce mai mult, după caz, în cooperare și/sau prin intermediul cofinanțării de către BEI și alte instituții financiare internaționale („IFI”) sau instituțiile bilaterale europene, pentru a maximiza sinergiile, cooperarea și eficiența și pentru a asigura o împărțire rezonabilă a riscurilor și condiții coerente pentru proiectul și sectorul respectiv.

2. Această cooperare este facilitată prin coordonarea asigurată în special în contextul memorandumurilor de înțelegere încheiate, după caz, între Comisie, BEI și principalele IFI și instituții bilaterale europene care operează în diferitele regiuni.

3. Cooperarea cu IFI și cu alți donatori trebuie evaluată în cadrul examinării de la mijlocul mandatului prevăzute la articolul 9.

Articolul 5

Acoperirea și condițiile garanției comunitare

1. Pentru operațiunile de finanțare ale BEI încheiate cu un stat sau garantate de către un stat, precum și pentru alte operațiuni de finanțare ale BEI încheiate cu autorități regionale sau locale sau cu întreprinderi sau instituții de stat și/sau controlate de stat, dacă aceste alte operațiuni de finanțare ale BEI se bazează pe o evaluare corespunzătoare a riscului de credit de către BEI, ținând seama de situația riscului de credit al țării în cauză, garanția comunitară acoperă toate plățile neîncasate de către BEI, dar datorate acesteia („garanție generală”).

În sensul prezentului articol și al articolului 6 alineatul (4), noțiunea de stat include Cisiordania și Fâșia Gaza, reprezentate de către Autoritatea Palestiniană, și Kosovo, reprezentat de către Misiunea de administrare interimară a Organizației Națiunilor Unite.

2. Pentru alte operațiuni de finanțare ale BEI decât cele prevăzute la alineatul (1), garanția comunitară acoperă toate plățile neîncasate de către BEI, dar datorate acesteia, dacă neîncasarea a fost determinată de realizarea unuia dintre riscurile politice următoare („garanție de risc politic”):

(a) netransferarea valutei;

(b) expropriere;

(c) război sau tulburări civile;

(d) denegare de dreptate în caz de încălcare a contractului.

Articolul 6

Raportare și contabilitate

1. Comisia prezintă anual Parlamentului European și Consiliului un raport privind operațiunile de finanțare ale BEI realizate în temeiul prezentei decizii. Raportul conține o evaluare a impactului și a eficienței operațiunilor de finanțare ale BEI la nivel de proiect, sector, țară și regiune, precum și a contribuției operațiunilor de finanțare ale BEI la îndeplinirea obiectivelor de politică externă ale Comunității, ținând seama de obiectivele operaționale ale BEI. Raportul conține și o evaluare a dimensiunii cooperării dintre BEI și Comisie și dintre BEI și alte IFI sau alți donatori bilaterali.

2. În sensul alineatului (1), BEI prezintă Comisiei rapoarte anuale cu privire la operațiunile de finanțare ale BEI realizate în temeiul prezentei decizii și la îndeplinirea obiectivelor de politică externă ale Comunității, inclusiv cooperarea cu alte IFI.

3. BEI furnizează Comisiei datele statistice, financiare și contabile despre fiecare dintre operațiunile de finanțare ale BEI în conformitate cu obligațiile sale de raportare sau pentru a răspunde cererilor Curții de Conturi Europene, precum și un certificat de audit cu privire la valoarea contractată a operațiunilor de finanțare ale BEI.

4. Pentru nevoile contabile ale Comisiei și de informare cu privire la riscurile acoperite de garanția generală, BEI furnizează Comisiei evaluarea riscurilor băncii și informațiile referitoare la clasificarea operațiunilor de finanțare ale BEI în favoarea unor împrumutați sau debitori care beneficiază de garanție, alții decât statele.

5. BEI furnizează informațiile menționate la alineatele (2), (3) și (4) pe cheltuiala sa.

Articolul 7

Recuperarea plăților efectuate de către Comisie

1. În cazul în care Comisia efectuează o plată în temeiul garanției comunitare, BEI procedează la recuperarea, în numele și pentru Comisie, a creanțelor pentru sumele plătite.

2. BEI și Comisia încheie un acord care stabilește dispozițiile și procedurile detaliate privind recuperarea creanțelor cel târziu la data încheierii acordului prevăzut la articolul 8.

Articolul 8

Acord de garanție

BEI și Comisia încheie un acord de garanție care stabilește dispozițiile și procedurile detaliate privind garanția comunitară.

Articolul 9

Examinarea deciziei

1. Comisia prezintă Parlamentului European și Consiliului un raport la mijlocul mandatului privind aplicarea prezentei decizii până la 30 iunie 2010, însoțit, după caz, de o propunere de modificare, bazată pe o evaluare externă ale cărei condiții sunt precizate în anexa II la prezenta decizie.

2. Comisia prezintă un raport final privind aplicarea prezentei decizii până la 31 iulie 2013.

Articolul 10

Dispoziții finale

Decizia 2008/847/CE se abrogă.

Articolul 11

Aplicare

Prezenta decizie intră în vigoare în a treia zi de la data publicării în Jurnalul Oficial al Uniunii Europene .

Adoptată la Bruxelles, [•] 2009.

Pentru Parlamentul European Pentru Consiliu

Președintele Președintele

[•] [•]

ANEXA I

Regiuni șI țăRI CARE INTRă SUB INCIDENțA ARTICOLULUI 1 șI 2

A. ȚĂRI AFLATE ÎN FAZA DE PREADERARE

1. Țări candidate

Croația, Turcia, Fosta Republică Iugoslavă a Macedoniei.

2. Țările potențial candidate

Albania, Bosnia și Herțegovina, Muntenegru, Serbia, Kosovo în baza Rezoluției 1244 (1999) a Consiliului de Securitate al Organizației Națiunilor Unite.

B. ȚĂRI VIZATE DE POLITICA DE VECINĂTATE ȘI DE PARTENERIAT

1. Regiunea mediteraneană

Algeria, Egipt, Cisiordania și Fâșia Gaza, Israel, Iordania, Liban, Libia (*), Maroc, Siria, Tunisia.

2. Europa de Est, Caucazul de Sud și Rusia

Europa de Est: Republica Moldova, Ucraina, Belarus (*);

Caucazul de Sud: Armenia, Azerbaidjan, Georgia;

Rusia: Rusia.

C. ASIA ȘI AMERICA LATINĂ

1. America Latină

Argentina, Bolivia, Brazilia, Chile, Columbia, Costa Rica, Ecuador, El Salvador, Guatemala, Honduras, Mexic, Nicaragua, Panama, Paraguay, Peru, Uruguay, Venezuela.

2. Asia

Asia (fără Asia Centrală):

Afganistan (*), Bangladesh, Bhutan (*), Brunei, Cambodgia (*), China (inclusiv Hong Kong și Regiunile Administrative Speciale Macao), India, Indonezia, Irak (*), Coreea de Sud, Laos, Malaezia, Maldive, Mongolia, Nepal, Pakistan, Filipine, Singapore, Sri Lanka. Taiwan (*), Thailanda, Vietnam, Yemen.

Asia Centrală:

Kazahstan, Kârgâzstan, Tadjikistan, Turkmenistan, Uzbekistan.

D. AFRICA DE SUD

Africa de Sud.

ANEXA II

Examinarea la mijlocul mandatului șI CONDIțIILE DE EVALUARE A MANDATULUI EXTERN AL BEI

Examinarea de la mijlocul mandatului

O examinare aprofundată la mijlocul mandatului privind finanțarea externă a BEI va fi efectuată până în 2010. Această evaluare se va baza pe o evaluare externă independentă care va fi, de asemenea, transmisă Parlamentului European și Consiliului. Examinarea va servi drept bază pentru decizia Parlamentului European și a Consiliului vizând a determina dacă și în ce măsură trebuie deblocat un eventual mandat facultativ în vederea completării garanției prevăzute în prezenta decizie pentru perioada de după 2010, dacă trebuie aduse alte modificări mandatului și cum să se asigure un maximum de valoare adăugată și de eficiență în operațiunile BEI. Comisia va prezenta Parlamentului European și Consiliului examinarea de la mijlocul mandatului până la 30 iunie 2010, drept bază pentru orice propunere de modificare a mandatului.

Cadrul evaluării

Acesta va cuprinde:

a. o evaluare a activităților de finanțare externă ale BEI. Părți din această evaluare vor fi realizate în cooperare cu serviciile de evaluare ale BEI și ale Comisiei;

b. o evaluare a impactului mai general al împrumuturilor externe ale BEI asupra interacțiunii cu celelalte IFI și cu alte surse de finanțare.

Evaluarea va fi supravegheată și condusă de către un comitet director care cuprinde mai mulți „înțelepți” numiți de către Consiliul guvernatorilor BEI, un reprezentant al BEI și un reprezentant al Comisiei. Comitetul director va fi prezidat de către unul dintre „înțelepți”.

Comitetul director este asistat de serviciile de evaluare ale BEI și ale Comisiei și de către experți externi. Acești experți externi vor fi selectați printr-un proces de licitație gestionat de Comisie. Comitetul director va fi consultat cu privire la atribuțiile și criteriile de selecție ale experților externi. Costurile experților externi vor fi suportate de către Comisie și vor fi incluse în linia bugetară dedicată alimentării Fondului de garantare.

Raportul final de evaluare prezentat de către comitetul director va formula concluzii clare, pe baza informațiilor culese, pentru fundamentarea deciziei din examinarea de la mijlocul mandatului cu privire la deblocarea tranșei opționale pentru perioada rămasă a mandatului și la repartiția regională a oricăror mijloace de finanțare suplimentară.

Domeniul evaluării

Evaluarea va acoperi mandatele anterioare (2000-2006) și primii ani ai mandatului 2007-2013, până la sfârșitul anului 2009. Aceasta va analiza volumul finanțărilor de proiecte și sumele plătite pe țări, precum și asistența tehnică și operațiunile de capital de risc. Ținând seama de efectele la nivel de proiect, sector, regiune și țară, evaluarea își va baza concluziile pe:

a. o evaluare aprofundată a relevanței și a performanțelor (randament, eficiență și durabilitate) operațiunilor BEI față de obiectivele regionale specifice ale acestora, astfel cum au fost stabilite inițial în cadrul politicilor externe corespunzătoare ale Comunității, precum și o evaluare a valorii adăugate a acestora (care va fi realizată în colaborare cu unitatea de evaluare a BEI și cu serviciile Comisiei);

b. evaluarea coerenței cu politicile și strategiile externe relevante ale Comunității, precum și a caracterului adițional și a valorii adăugate a operațiunilor BEI din primii ani ai mandatului 2007-2013 în cadrul obiectivelor regionale specifice ale mandatului 2007-2013 și al indicatorilor de performanță corespunzători ce urmează să fie stabiliți de către BEI (evaluare ce urmează să se realizeze în colaborare cu unitatea de evaluare a BEI și cu serviciile Comisiei).

În cadrul acestor evaluări, valoarea adăugată a operațiunilor BEI va fi măsurată având în vedere trei elemente: sprijinul adus realizării obiectivelor politicii comunitare, calitatea proiectelor în sine și sursele alternative de finanțare.

a. o analiză a nevoilor financiare ale beneficiarilor, capacitatea de absorbție a acestora și disponibilitatea altor surse de finanțare privată sau publică pentru investițiile în cauză;

b. evaluarea cooperării dintre BEI și Comisie și a coerenței acțiunilor acestora;

c. evaluarea cooperării și a sinergiilor dintre BEI și instituțiile și agențiile financiare internaționale și bilaterale.

FIȘĂ FINANCIARĂ LEGISLATIVĂ

1. TITLUL PROPUNERII:

Propunere de decizie a Parlamentului European și a Consiliului de acordare a unei garanții comunitare Băncii Europene de Investiții pentru pierderile rezultate din împrumuturi și garanții la împrumuturi acordate unor proiecte din afara Comunității.

2. CADRU ABM / ABB

Domeniul (domeniile) de politică în cauză și activitatea (activitățile) asociată (asociate):

Domeniul de politică: Afaceri economice și financiare

Activitatea ABB: operațiuni și instrumente financiare

3. LINII BUGETARE

3.1. Liniile bugetare [linii opera ționale și linii conexe de asistență tehnică și administrativă (foste linii BA)], inclusiv titlurile acestora:

01 04 01 14 | Plăți către Fondul de garantare pentru noile operațiuni |

3.2. Durata ac țiunii și a implicațiilor financiare:

Împrumuturile și garanțiile BEI cu garanție comunitară („operațiunile de finanțare ale BEI”) pot fi semnate de BEI din 2007 până în 2013. Durata totală și implicațiile financiare ale acțiunii vor fi însă determinate de durata operațiunilor de finanțare semnate ale BEI.

3.3. Caracteristici bugetare:

Linia bugetară | Natura cheltuielilor | Nouă | Contribuție AELS | Contribuție țări candidate | Rubrica din cadrul financiar |

01 04 01 14 | Obligatorii | Nediferențiate[11] | NU | NU | NU | 4 |

4. SINTEZA RESURSELOR

4.1. Resurse financiare

4.1.1. Sumarul creditelor de angajament (CA) și al creditelor de plată (CP)

Tabelul următor sintetizează resursele bugetare estimate necesare pentru finanțarea Fondului de garantare, calculate în conformitate cu Regulamentul (CE, Euratom) nr. 2728/94 al Consiliului privind constituirea Fondului de garantare pentru acțiuni externe[12] și bazate pe mandatul propus de împrumuturi al BEI, de 27,8 miliarde EUR între 2007 și 2013, din care 2 miliarde EUR pentru mandatul opțional.

Cifrele pentru alimentarea „normală” sunt detaliate în tabelul 8.1.

- • Pentru 2007: nu a avut loc nicio alimentare. A avut loc o rambursare într-o singură tranșă a sumei de 254 de milioane EUR din Fondul de garantare la bugetul general ca urmare a aderării Bulgariei și României, în conformitate cu Regulamentul nr. 2273/2004 al Consiliului.

• Pentru 2008: un surplus de 125,75 de milioane EUR a fost transferat în 2008 drept „venituri”.

• Pentru 2009: calculele se bazează pe valoarea țintă la 31.12.2007 și o alimentare în valoare de 91,60 de milioane EUR a fost introdusă în PPB 2009 împreună cu o sumă de 0,5 milioane EUR pentru evaluarea externă în cadrul examinării mandatului extern al BEI de la mijlocul perioadei.

• Pentru anii 2010-2013 calculele se bazează pe estimările volumului de semnături ale BEI și a sumelor plătite în cadrul noului mandat. Estimările s-au făcut pe baza informațiilor de la BEI și pot varia în funcție de evoluția proiectelor.

Suma de 1,4 miliarde EUR a fost pusă deoparte în programarea financiară a rubricii 4 cu o repartiție uniformă de 200 de milioane EUR pe an. Deși suma totală programată de 1,4 miliarde EUR trebuie menținută drept „nevoi bugetare maxime”, repartiția poate fi modificată în timpul perioadei de programare pentru a ține seama de evoluțiile negative, precum neplata[13] și evaluarea nefavorabilă a activelor[14], pentru a face față situațiilor extreme, precum se arată în „Nevoile bugetare maxime” (a se vedea tabelul de mai jos).

Cheltuieli operaționale[15] |

Credite de angajament (CA) | 8.1. | a | 0,0 | 0,0 | 92,1 | 294,0 | 301,0 | 536,0 | 1223,1 |

Credite de plată (CP) | b | 0,0 | 0,0 | 92,1 | 294,0 | 301,0 | 536,0 | 1223,1 |

Cheltuieli administrative incluse în suma de referință[16] |

Asistență tehnică și administrativă – ATA (CND) | 8.2.4. | c | - | - | - | - | - | - | - |

SUMA TOTALĂ DE REFERINȚĂ |

Credite de angajament | a+c | 0,0 | 0,0 | 92,1 | 294,0 | 301,0 | 536,0 | 1223,1 |

Credite de plată | b+c | 0,0 | 0,0 | 92,1 | 294,0 | 301,0 | 536,0 | 1223,1 |

Cheltuieli administrative neincluse în suma de referință[17] |

Resurse umane și cheltuieli conexe (CND) | 8.2.5. | d | 0,9 | 0,9 | 0,9 | 0,9 | 0,9 | 1,7 | 6,2 |

Costuri administrative, altele decât resursele umane și costurile conexe, neincluse în suma de referință (CND) | 8.2.6. | e | - | - | - | - | - | - | - |

Costul financiar indicativ total al acțiunii |

TOTAL CA inclusiv costul resurselor umane | a+c+d+e | 0,9 | 0,9 | 93,0 | 294,9 | 301,9 | 537,7 | 1229,3 |

TOTAL CP inclusiv costul resurselor umane | b+c+d+e | 0,9 | 0,9 | 93,0 | 294,9 | 301,9 | 537,7 | 1229,3 |

Detalii privind cofinanțarea

Nu se prevede nicio cofinanțare.

4.1.2. Compatibilitatea cu programarea financiară

( Propunerea este compatibilă cu programarea financiară existentă.

( Propunerea duce la reprogramarea rubricii respective din perspectivele financiare.

( Propunerea poate necesita aplicarea dispozițiilor Acordului interinstituțional[18] (referitoare la instrumentul de flexibilitate sau la revizuirea perspectivelor financiare).

4.1.3. Implica țiile financiare asupra veniturilor

( Propunerea nu are implicații financiare asupra veniturilor

( Propunerea are implicații financiare – efectul asupra veniturilor este următorul:

4.2. Resurse umane în echivalent normă întreagă (ENI) (inclusiv func ționari, personal temporar și extern) - a se vedea detaliile de la punctul 8.2.1.

Necesar anual | 2007 | 2008 | 2009 | 2010 | 2011 | 2012-2013 |

Număr total de resurse umane | 7 | 7 | 7 | 7 | 7 | 14 |

5. CARACTERISTICI ȘI OBIECTIVE

5.1. Obiective de îndeplinit pe termen scurt sau lung

Conform precizărilor de expunerea de motive, la 6 noiembrie 2008 Curtea de Justiție a anulat Decizia 2006/1016/CE. Efectele deciziei anulate sunt menținute pentru operațiunile de finanțare ale BEI semnate înainte de intrarea în vigoare, până la 6 noiembrie 2009, a unei noi decizii adoptate pe temeiul juridic corespunzător, mai precis articolele 179 și 181a din tratatul CE. Prin urmare, dacă Comunitatea dorește să continue să ofere o garanție pentru operațiunile de finanțare externă ale BEI de încurajare a obiectivelor de politică ale UE, este necesar să se propună o nouă decizie.

5.2. Valoarea adăugată a implicării comunitare, coeren ța propunerii cu alte instrumente financiare și eventuala sinergie

Operațiunile de finanțare ale BEI în afara UE sunt un instrument foarte vizibil și eficace de sprijinire a acțiunilor externe ale UE. Principalele avantaje ale intervenției BEI în aceste țări se referă la transferul expertizei către promotorii de proiecte și aplicarea standardelor UE privind mediul și achizițiile publice la proiectele finanțate. Pe lângă avantajele enumerate mai sus, BEI transferă în totalitate beneficiarilor finali avantajele financiare rezultând din garanția comunitară și costurile de finanțare atractive ale BEI, sub formă de rate competitive ale dobânzilor.

Mandatul din cadrul garanției comunitare asigură suportul politic și financiar necesar al Comunității pentru țările și proiectele care, în mod normal, nu s-ar încadra în liniile directoare generale și criteriile BEI.

Operațiunile de finanțare ale BEI vor completa activitățile desfășurate în cadrul noilor instrumente de asistență externă. Pentru a crește în continuare sprijinul acordat politicilor externe ale UE în fiecare regiune specifică, se vor consolida legăturile dintre prioritățile BEI și politicile UE. Acest lucru se va realiza printr-un cadru mai puternic de dialog și cooperare între BEI și Comisie în definirea politicilor regionale, a strategiilor de țară și la nivel de proiect. Operațiunile de finanțare ale BEI pot fi combinate în mod util cu resursele bugetare ale UE sub formă de acordări de ajutoare, capital de risc și subvenții la dobândă, alături de asistență tehnică pentru pregătirea proiectelor și implementarea sau consolidarea cadrului juridic și de reglementare.

5.3. Obiective, rezultate preconizate și indicatori aferenți acestora care fac obiectul propunerii în cadrul gestionării pe activități (ABM)

Obiectivul principal al propunerii este promovarea în continuare a contribuției BEI la îndeplinirea obiectivelor de politică ale UE prin finanțarea proiectelor de investiții. Obiectivele urmărite în cadrul mandatului de către operațiunile de finanțare ale BEI vor varia în funcție de regiuni și sunt detaliate în propunerea legislativă. Un alt obiectiv important al propunerii este încurajarea cooperării cu alte instituții financiare internaționale (IFI).

Atingerea obiectivelor va fi măsurată în primul rând prin volumul operațiunilor de finanțare ale BEI pe regiuni și sectoare, precum și prin volumul operațiunilor de finanțare ale BEI cofinanțate cu alte IFI și/sau programe ale Comisiei.

5.4. Modalită ți de implementare (cu titlu indicativ)

( Gestionare centralizată

( direct de către Comisie

( indirect, prin delegare către:

( agenții executive

( organisme instituite de Comunități, prevăzute la articolul 185 din regulamentul financiar

( organisme publice naționale/organisme cu misiune de serviciu public

( Gestionare repartizată sau descentralizată

( cu state membre

( cu țări terțe

( Gestionare în comun cu organizații internaționale (de precizat)

Observații:

În conformitate cu dispozițiile existente, propunerea prevede că BEI este mandatată de Parlamentul European și Consiliu să finanțeze proiectele de investiții în conformitate cu propriile sale norme și proceduri. Comisia răspunde de gestionarea garanției comunitare. BEI și Comisia încheie un acord de garanție care stabilește dispozițiile și procedurile detaliate de implementare a prezentei decizii.

6. MONITORIZARE ȘI EVALUARE

6.1. Sistem de monitorizare

Operațiunile de finanțare ale BEI din cadrul garanției comunitare vor fi gestionate de BEI în conformitate cu propriile sale norme și proceduri, inclusiv măsuri corespunzătoare de audit, control și monitorizare. Conform prevederilor din Statutul BEI, Comitetul de audit al BEI, sprijinit de auditori externi, răspunde de verificarea desfășurării normale a operațiunilor și a contabilității. Conturile BEI sunt aprobate anual de Consiliul guvernatorilor.

În plus, Consiliul de administrație al BEI, în care Comisia este reprezentată de un administrator și un supleant, aprobă fiecare operațiune de finanțare a BEI și monitorizează conducerea BEI în conformitate cu Statutul ei și cu directivele generale stabilite de Consiliul guvernatorilor.

Acordul tripartit existent între Comisie, Curtea de Conturi și BEI, din octombrie 2003, detaliază normele conform cărora Curtea de Conturi trebuie să efectueze auditurile sale asupra operațiunilor de finanțare ale BEI din cadrul garanției comunitare.

Conform articolului 6 din propunere, Comisia prezintă anual Parlamentului European și Consiliului un raport privind operațiunile de finanțare ale BEI realizate în temeiul prezentei decizii, pe baza rapoartelor anuale întocmite de BEI și conținând informații referitoare la finanțările acordate în diferite regiuni sau sectoare și la cooperarea cu alte IFI.

În plus, BEI furnizează Comisiei datele statistice, financiare și contabile despre fiecare dintre operațiunile de finanțare ale BEI în conformitate cu obligațiile sale de raportare sau pentru a răspunde cererilor Curții de Conturi Europene, precum și un certificat de audit cu privire la valoarea contractată a operațiunilor de finanțare ale BEI.

6.2. Evaluare

6.2.1. Evaluare ex-ante

O evaluare a garanției comunitare existente pentru operațiunile BEI din afara UE poate fi găsită în Raportul Comisiei către Parlamentul European și Consiliu cu privire la activitățile de împrumut și de creditare ale Comunităților Europene în 2007 [COM(2008)590 final] și în documentul de lucru al serviciilor Comisiei atașat acestuia [SEC(2008)2504]. Raportul Comisiei către autoritatea bugetară privind garanțiile acoperite de la bugetul general - Situația la data de 31 decembrie 2007 [COM(2008)451 final] și documentul de lucru al serviciilor Comisiei anexat acestuia [SEC(2008)2249] sunt, de asemenea, relevante în acest context. Se face, de asemenea, referire la raportul COM (2006)323 și la cele două documente de lucru ale serviciilor Comisiei [SEC (2006)790 și SEC (2006)789] care au fost prezentate Parlamentului European și Consiliului în legătură cu propunerea Comisiei [COM (2006)324 final] care a condus la adoptarea deciziei anulate.

6.2.2. Măsuri luate în urma unei evaluări interimare/ex-post (lec ții învățate din experiențe anterioare similare)

Scopul prezentei propuneri legislative este de a acorda BEI o garanție comunitară având aceleași caracteristici ca și garanția acordată în Decizia 2006/1016/CE anulată și de a include garanția în vigoare din Decizia 2008/847/CE.

6.2.3. Condi țiile și frecvența evaluărilor viitoare

În 2010 se va desfășura o examinare la mijlocul mandatului, care va permite, după caz, o reorientare a priorităților și o posibilă activare a mandatului opțional, conform bazei juridice propuse. În acest cadru, în 2009 se va efectua o evaluare externă. Până la 31 iulie 2013 Comisia va pregăti un raport final cu privire la mandatul BEI.

7. MăSURI ANTIFRAUDă

Principala responsabilitate pentru adoptarea de măsuri antifraudă revine BEI, în special prin aplicarea, în cadrul operațiunilor finanțate, a „Politicilor BEI de prevenire și luptă împotriva corupției, fraudei, convenienței, coerciției, spălatului banilor și finanțării terorismului în activitățile Băncii Europene de Investiții”, politici adoptate în aprilie 2008.

Normele și procedurile BEI, includ, pe lângă dispozițiile detaliate de luptă împotriva fraudei și corupției, competența OLAF de a efectua anchete interne. În special, în iulie 2004, Consiliul guvernatorilor BEI a aprobat o decizie „privind condițiile și modalitățile efectuării anchetelor interne de luptă împotriva fraudei, corupției și a activităților ilegale care prejudiciază interesele financiare ale Comunității”.

8. DETALII PRIVIND RESURSELE

8.1. Obiectivele propunerii din punct de vedere al costurilor financiare

(milioane EUR)

2007 | 2008 | 2009 | 2010 | 2011 | 2012-13 |

Funcționari sau agenți temporari[19] (XX 01 01) | A*/AD | 4 | 4 | 4 | 4 | 4 | 8 |

B*, C*/AST | 3 | 3 | 3 | 3 | 3 | 6 |

Personal finanțat[20] prin articolul XX 01 02 |

Alte tipuri de personal finanțat[21] prin articolul XX 01 04/05 |

TOTAL | 7 | 7 | 7 | 7 | 7 | 14 |

8.2.2. Descrierea sarcinilor care decurg din acțiune

Principalele sarcini care decurg din gestionarea garanției comunitare sunt următoarele;

- pregătirea propunerilor legislative și a acordurilor de garantare;

- gestionarea procedurii de aprobare;

- administrarea procedurii bugetare anuale;

- raportare anuală către Consiliu și Parlament;

- tratarea cererilor de fonduri;

- monitorizarea gestionării Fondului de garantare;

- contabilitate;

- relațiile cu Curtea de Conturi , Parlament și Consiliu.

8.2.3. Originea resurselor umane (statutare)

( Posturi alocate în prezent pentru gestionarea programului care urmează să fie înlocuite sau prelungite

( Posturi prealocate în cadrul exercițiului financiar SPA/PPB pentru anul 2009

( Posturi care urmează să fie solicitate în cadrul următoarei proceduri SPA/PPB

( Posturi care urmează să fie redistribuite pe baza resurselor existente în cadrul serviciului în cauză (redistribuire internă)

( Posturi necesare pentru anul n, dar care nu sunt prevăzute în cadrul SPA/PPB pentru anul în cauză

Necesarul de resurse umane și administrative va fi acoperit din alocarea acordată serviciului de gestionare în cadrul procedurii anuale de alocare.

8.2.4. Alte cheltuieli administrative incluse în suma de referin ță (XX 01 04/05 - Cheltuieli de gestiune administrativă)

milioane EUR (cu 3 zecimale)

Linia bugetară (număr și denumire) | 2007 | 2008 | 2009 | 2010 | 2011 | 2012-2013 | TOTAL |

Alte tipuri de asistență tehnică și administrativă |

- intra muros |

- extra muros |

Total asistență tehnică și administrativă | - | - | - | - | - | - | - |

8.2.5. Costul financiar al resurselor umane și costuri conexe ne incluse în suma de referință

milioane EUR (cu 3 zecimale)

Tip de resurse umane | 2007 | 2008 | 2009 | 2010 | 2011 | 2012-2013 |

Funcționari și agenți temporari (XX 01 01) | 0,854 | 0,854 | 0,854 | 0,854 | 0,854 | 1,708 |

Personal finanțat prin articolul XX 01 02 (auxiliari, END, agenți contractuali etc.) (se indică linia bugetară) | - | - | - | - | - | - |

Costul total al resurselor umane și costuri conexe (neincluse în suma de referință) | 0,854 | 0,854 | 0,854 | 0,854 | 0,854 | 1,708 |

8.2.6. Alte cheltuieli administrative neincluse în suma de referință milioane EUR (cu 3 zecimale) |

2007 | 2008 | 2009 | 2010 | 2011 | 2012-2013 | TOTAL |

XX 01 02 11 01 – Misiuni |

XX 01 02 11 02 - Reuniuni și conferințe |

XX 01 02 11 03 - Comitete[23] |

XX 01 02 11 04 - Studii și consultări |

XX 01 02 11 05 - Sisteme de informații |

2 Total alte cheltuieli de gestiune (XX 01 02 11) |

3 Alte cheltuieli de natură administrativă (precizați, indicând linia bugetară) |

Totalul cheltuielilor administrative, altele decât cele pentru resursele umane și costurile conexe (neincluse în suma de referință) | - | - | - | - | - | - | - |

[1] JO L 186, 15.7.2008, p. 30 (versiune codificată).

[2] JO L 292, 9.11.2001, p. 41.

[3] JO L 21, 25.1.2005, p. 11.

[4] Regulamentul (CE) nr. 1085/2006 al Consiliului din 17 iulie 2006 (JO L 210, 31.7.2006, p. 82).

[5] Regulamentul (CE) nr. 1638/2006 al Parlamentului European și al Consiliului din 24 octombrie 2006 (JO L 310, 9.11.2006, p. 1).

[6] Regulamentul (CE) nr. 1905/2006 al Parlamentului European și al Consiliului din 18 decembrie 2006 (JO L 378, 27.12.2006, p. 41).

[7] Regulamentul (CE) nr. 1717/2006 al Parlamentului European și al Consiliului din 15 noiembrie 2006 (JO L 327, 24.11.2006, p. 1).

[8] JO L 293, 12.11.1994, p. 1.

[9] JO L 414, 30.12.2006, p. 95.

[10] JO L 301, 12.11.2008, p. 13.

[11] Credite nediferențiate, denumite în continuare CND.

[12] Ultima modificare a Regulamentului (CE, Euratom) nr. 2728/94 al Consiliului a fost adoptată de Consiliu la 30 ianuarie 2007 [Regulamentul (CE, Euratom) nr. 89/2007 al Consiliului].

[13] 100 de milioane EUR/an provin din activarea garanției în caz de neplăți importante [a se vedea mecanismul de uniformizare în COM(2005) 130 din 5.4.2005].

[14] Pentru a evalua implicațiile posibilelor fluctuații ale evaluării activelor asupra alimentării Fondului de garantare, s-au luat în considerare următoarele ipoteze:- o durată a portofoliului de 3,3 ani;- o creștere de 1% pe an a ratelor dobânzii;- o evoluție a activelor Fondului de garantare rezultând din „alimentarea normală” prevăzută.Nu există implicații pentru 2007 și 2008 datorită perioadei de tranziție.

[15] Cheltuieli care nu intră sub incidența capitolului xx 01 din titlul xx în cauză. Tabelul conține pentru 2009 suma de 0,5 milioane EUR care va fi alocată din Fondul de garantare pentru evaluarea externă din cadrul examinării de la mijlocul mandatului.

[16] Cheltuieli care intră sub incidența articolului xx 01 04 din titlul xx.

[17] Cheltuieli care intră sub incidența capitolului xx 01, cu excepția articolelor xx 01 04 sau xx 01 05.

[18] A se vedea punctele 19 și 24 din Acordul interinstituțional.

[19] Ale căror costuri NU sunt acoperite de suma de referință.

[20] Ale cărui costuri NU sunt acoperite de suma de referință.

[21] Ale căror costuri sunt incluse în suma de referință.

[22] Este necesar să se facă trimitere la fișa financiară legislativă specifică agenției (agențiilor) executive în cauză.

[23] Se indică tipul de comitet și grupul de care aparține.